Diari Oficial de la Generalitat Valenciana


Sumari del DOGV 8073, del 29-06-2017 (2017/5525)

ORDRE 1/2017, de 8 de juny, de la Conselleria d'Educació, Investigació, Cultura i Esport i la Conselleria d'Economia Sostenible, Sectors Productius, Comerç i Treball, per la qual es crea el Centre Integrat Públic de Formació Professional Valle de Elda, a Elda, per transformació de l'Institut d'Educació Secundària Valle de Elda, i es reestructuren els ensenyaments impartits en l'Institut d'Educació Secundària Monastil, els dos en la localitat d'Elda.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8073

Data del DOGV
:   29-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5525


Data del document
:   08-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Ordre

Descriptors 

:   * Conselleria d'Educació, Investigació, Cultura i Esport
    * Conselleria d'Economia Sostenible, Sectors Productius, Comerç i Treball
    * centre d'ensenyament

ORDRE 1/2017, de 8 de juny, de la Conselleria d'Educació, Investigació, Cultura i Esport i la Conselleria d'Economia Sostenible, Sectors Productius, Comerç i Treball, per la qual es crea el Centre Integrat Públic de Formació Professional Valle de Elda, a Elda, per transformació de l'Institut d'Educació Secundària Valle de Elda, i es reestructuren els ensenyaments impartits en l'Institut d'Educació Secundària Monastil, els dos en la localitat d'Elda. [2017/5525]  
Els centres integrats de Formació Professional de la Comunitat Valenciana estan regulats en el Decret 115/2008, en aquesta disposició es contempla la creació, l'autorització, la transformació i el funcionament dels esmentats centres en el marc del que estableix el Reial decret 1558/2005, de 23 de desembre, pel qual es regulen els requisits bàsics dels centres integrats de Formació Professional.  
La Direcció General de Formació Professional i Ensenyaments de Règim Especial i la Direcció General de Política Educativa, una vegada estudiada l'oferta de la localitat, han considerat convenient transformar en centre integrat l'Institut d'Educació Secundària Valle de Elda.  
  
Aquesta proposta ha sigut comunicada al Consell Escolar Municipal d'Elda.  
En l'article 6.4 del Decret 115/2008 s'estableix que la transformació de centres dependents de les conselleries competents en matèria d'educació i d'ocupació en centres integrats es realitzarà per una ordre conjunta de les dues conselleries.  
Fent ús de les atribucions que ens confereix l'article 28 de la Llei 5/1983, de 30 de desembre, del Consell, una vegada informada la Mesa Sectorial d'Educació, i informat el Consell Valencià de la Formació Professional, a proposta de les direccions generals de Formació Professional i Ensenyaments de Règim Especial, de Política Educativa i de Centres i Personal Docent,  
  
  
ORDENE  
  
Primer  
Es crea, per transformació de l'Institut d'Educació Secundària Valle de Elda, codi 28959286, el següent centre docent:  
Província: Alacant  
Localitat: Elda  
Denominació: Centre Integrat Públic de Formació Professional Valle de Elda  
Titular: Generalitat, Conselleria d'Educació, Investigació, Cultura i Esport  
Codi: 39856187  
Domicili: carretera de Sax, 37  
Composició: 33 grups d'ensenyaments de Formació Professional  
Capacitat: 990 places escolars de Formació Professional  
  
Segon  
El centre creat impartirà els ensenyaments següents:  
1. Procedents de l'Institut d'Educació Secundària Valle de Elda:  
- Activitats Comercials (grau mitjà)  
- Comerç Internacional (grau superior)  
- Serveis Comercials (Formació Professional Bàsica)  
- Vitivinicultura (grau superior)  
- Animació Sociocultural i Turística (grau superior)  
- Atenció a Persones en Situació de Dependència (grau mitjà)  
- Educació Infantil (grau superior)  
- Integració Social (grau superior)  
  
2. Així mateix impartirà els ensenyaments de nova implantació següents:  
- Indústries Alimentàries (Formació Professional Bàsica de segona oportunitat)  
- Emergències i Protecció Civil (grau mitjà)  
- Coordinació d'Emergències i Protecció Civil (grau superior)  
- Màrqueting i Publicitat (grau superior)  
- Promoció de la Igualtat de Gènere (grau superior)  
3. Podrà també impartir les accions formatives corresponents al subsistema de Formació Professional per a l'Ocupació, referides al Catàleg Nacional de Qualificacions Professionals, corresponents a les famílies professionals dels ensenyaments que el centre tinga implantats.  
  
  
Tercer  
1. Es desglossen de l'Institut d'Educació Secundària Valle de Elda a l'Institut d'Educació Secundària Monastil, codi 86562176, els ensenyaments d'Educació Secundària Obligatòria i de Batxillerat.  
2. Aquest centre quedarà amb la configuració següent:  
Composició: 22 unitats d'Educació Secundària Obligatòria, 4 de Batxillerat i 9 cicles de Formació Professional  
Capacitat: 660 places escolars d'Educació Secundària Obligatòria, 140 de Batxillerat i 270 de cicles formatius de Formació Professional.  
  
  
Quart  
1. En l'Institut d'Educació Secundària Valle de Elda s'extingeixen, amb efectes del curs escolar 2016-2017, els ensenyaments d'Educació Secundària Obligatòria i els de Batxillerat.  
Els alumnes que estiguen cursant els ensenyaments d'Educació Secundària Obligatòria o de Batxillerat en aquest centre es traslladaran a l'Institut d'Educació Secundària Monastil.  
2. La direcció general competent en matèria de personal docent realitzarà els tràmits administratius oportuns per a la reubicació del professorat que estava prestant serveis de manera definitiva en l'Institut d'Educació Secundària Valle de Elda.  
  
  
DISPOSICIONS ADDICIONALS  
  
Primera  
Del que estableix la present orde s'efectuarà la corresponent inscripció en el Registre de Centres Docents de la Comunitat Valenciana.  
  
  
Segona  
El finançament de la despesa corrent del centre integrat que es crea en aquesta disposició anirà amb càrrec als pressupostos de la Generalitat corresponents a la conselleria competent en matèria d'educació.  
La conselleria competent en matèria d'ocupació finançarà, per mitjà de les convocatòries que corresponguen, la despesa derivada de la impartició de la Formació Professional per a l'Ocupació en l'esmentat centre integrat públic de Formació Professional.  
  
  
DISPOSICIONS TRANSITÒRIES  
  
Primera  
Fins que no es constituïsca el consell social del centre que es crea seguirà en funcionament el Consell Escolar de l'Institut d'Educació Secundària Valle de Elda.  
  
Segona  
1. Els expedients dels alumnes que, procedents de l'Institut d'Educació Secundària Valle de Elda passen a l'Institut d'Educació Secundària Monastil, es traslladaran al segon dels centres.  
2. Els expedients dels alumnes que van cursar amb anterioritat els ensenyaments d'Educació Secundària Obligatòria i els de Batxillerat en l'Institut d'Educació Secundària Valle de Elda es traslladaran a l'Institut d'Educació Secundària Monastil.  
  
DISPOSICIÓ FINAL  
  
Única  
Aquesta ordre es publicarà en el Diari Oficial de la Generalitat Valenciana i tindrà efectes des del curs escolar 2016-2017.  
  
Contra el present acte, que esgota la via administrativa, les persones interessades podran interposar un recurs contenciós administratiu en el termini de dos mesos, a comptar des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament, un recurs de reposició davant d'aquest mateix òrgan, en el termini d'un mes, comptat en els termes ja referits, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que les persones interessades puguen interposar-ne qualsevol altre que estimen procedent.  
  
València, 8 de juny de 2017  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ